**Zadeva: Dan dobrodošlice za mednarodne študentke in študente, 15. 9. 2021 ob 14.00 / International Student Welcome Day, 15 September 2021 at 2 pm**

Spoštovane študentke, spoštovani študenti,

Z veseljem vam izrekamo dobrodošlico na Univerzi v Ljubljani, najstarejši in najboljši slovenski univerzi z mednarodnim ugledom odličnosti na področju poučevanja in raziskovanja.

Z željo, da bi vam olajšali začetek študija, bomo posebej za vas v **sredo, 15. septembra 2021, ob 14.00** organizirali **DAN DOBRODOŠLICE**, kjer boste lahko iz prve roke izvedeli uporabne informacije v zvezi s študijem na Univerzi v Ljubljani in življenjem v Ljubljani in Sloveniji.

V okviru predstavitve se boste seznanili z informacijami glede ureditve zdravstvenega zavarovanja, prijave stalnega bivališča, namestitve, subvencionirane prehrane in prevoza, možnostmi štipendiranja, učenja slovenskega jezika ter ostalimi dejavnostmi, ki jih organiziramo na Univerzi v Ljubljani.

Predstavitve bodo potekale v angleškem jeziku. Podrobnejši program si lahko ogledate [**tukaj**](https://www.uni-lj.si/mma/event_programme/2021061011003286/)**.** Če se želite udeležiti dogodka, prosim **izpolnite** prijavnico na [**tej povezavi**](https://docs.google.com/forms/d/e/1FAIpQLSeCCAIvsxaMBtIbvMi7Aq2bK_OBN5ej4W4FbdoB1D_G88j4hg/viewform). Prijave bomo zbirali do zapolnitve prostih mest oziroma do 13. septembra 2021.Povezavo za spremljanje spletne predstavitve vam bomo poslali pred dogodkom na e-naslov, ki ga boste navedli v prijavnici.

Za vas smo pripravili [**VODNIK DOBRODOŠLICE**](https://www.uni-lj.si/pdf-flipbook/index.php?id=2021061109493797), v katerem boste našli informacije, ki vam bodo v pomoč, da bo študij pri nas dragocena študijska in nepozabna življenjska izkušnja.

Vabimo vas tudi k ogledu spletne strani [*www.uni-lj.si/study*](http://www.uni-lj.si/study), kjer lahko najdete uporabne informacije v zvezi s študijem na Univerzi v Ljubljani, življenju v Ljubljani in prihodu v Slovenijo.

Začetek študijskega leta na Univerzi v Ljubljani tradicionalno praznujemo tudi v okviru dogodka Pozdrav brucem. Več informacij o dogodku najdete na [*www.uni-lj.si*](http://www.uni-lj.si).

Želimo vam uspešen študij in prijetno bivanje v Ljubljani,

Prof. dr. Barbara Novak,

Prorektorica Univerze v Ljubljani za področje pedagoškega dela

|  |  |
| --- | --- |
| Univerza*v Ljubljani* | Barbara Novak *Prorektorica za področje pedagoškega dela*  *Rektorat univerze*  Univerza *v Ljubljani* / University *of Ljubljana*  Kongresni trg 12, SI-1000 Ljubljana, Slovenija / Slovenia  [www.uni-lj.si](http://www.uni-lj.si/) |
| [Univerza v Ljubljani](http://www.uni-lj.si/) |